**J1 ==> Рана**

След като продаде революционния софтуерен продукт, написан през лятото от него, Иванчо се отдаде на изучаване на непознати езици и култури. Зае се с местния език на известния с жаби-мутанти остров, Рана. Макар че вече не съществува остров Рана, Иванчо иска да научи езика му.

Главната причина е че е заинтригуван от числата в езика. Тъй като математиката там не е била добре развита, местните жители са използвали само числата от -999 до 999. Всяка цифра от езика се записва със специален символ. (Те също са използвали десетична бройна система.) Също така в ранския език има знак за минус и числата не се пишат с водещи нули.

Иванчо ще отиде на изпит, където трябва да напише *N* рански числа. Като типичен програмист, ще напише програма, която да намери коя цифра ще трябва да напише най-много пъти-... опа! Той трябва да дебъгва софтуерния си продукт спешно! Моли ви да напишете програмата вместо него. Комисията е склонна да му каже какви ще са числата.

Напишете програмата rana която при дадени *N* цели числа от -999 до 999 проверява кой е най-срещаният знак на рански език (представен чрез съответстващият му знак, който е познат на нас).

**Вход**

На първия ред от rana.in се въвежда числото *N* – колко числа между -999 и 999 ще трябва да изпише Иванчо.

На втория ред следват *N*-те числа които комисията ви е предоставила. За ваша радост те са изписани с арабски цифри.

**Изход**

Трябва да изведете един символ във файла rana.out – този който се среща най-често в изпита на Иванчо. Ако има два или повече такива, изведете този, който е най-малък лексикографски като лексикографскта им подредба е такава каквато е в ASCII.

**Ограничения**

1 <= N <= 5000

**Примери**

|  |  |
| --- | --- |
| **Вход (rana.in)** | **Изход (rana.out)** |
| 4  756 321 766 66 | 6 |
| 2  -111 -222 | 1 |
| 2  -11 -22 | - |